भारतीय जनता पार्टी (भाजपा) के वरिष्ठ नेता एवं लोकसभा में विपक्ष के नेता लाल कृष्ण आडवाणी ने कहा है कि कश्मीर का राग अलापने से पाकिस्तान को कुछ भी हासिल नहीं होगा। कश्मीर से अलग कई ऐसे मुद्दे हैं जिसपर दोनों देश बात कर सकते हैं। वह पाकिस्तानी अखबार ‘द डॉन’ के साथ एक साक्षात्कार में यह कह रहे थे। उन्होंने कहा कि दोनों देशों को चाहिए कि दोनों देशों को चाहिए कि वे सूचना-तकनीक, व्यापार एवं वाणिज्य आदि मुद्दों पर बातचीत करें, जिससे दोनों देशों को फायदा होगा। हालांकि उन्होंने आशा व्यक्त की कि ऐसा वक्त आएगा जब दोनों देश कश्मीर मसले को सुलझा लेंगे। उन्होंने आगरा शिखर वार्ता की असफलता के लिए उनपर दोषारोपण किए जाने को गलत बताया और कहा कि मुझपर यह आरोप लगाना गलत है। शिखर वार्ता की असफलता के लिए खुद मुशर्रफ जिम्मेवार थे। वह यह मानने को तैयार ही नहीं थे कि कश्मीर में हिंसा आतंकवाद है। बिना यह माने इस मुद्दे पर आगे बढ़ा जाना मुश्किल था। उन्होंने माना कि सीमा पर घुसपैठ की घटनाओं में कमी आई है।